stanford-oval/wikipedia huggingface dataset:
חוק משכן הכנסת, רחבתו ומשמר הכנסת
הוראות נוספות

החוק קובע הוראות גם בנושאים הבאים:
מינוי קצין הכנסת.
מעמדם וזכויותיהם של אנשי משמר הכנסת לרבות שיפוט משמעתי, גמלאות ותגמולים.
פטור מאחריות פלילית או אזרחית לאנשי משמר הכנסת ולסדרנים על פעולה שעשו בתום לב ובאופן סביר במסגרת תפקידם ולשם מילויו.
קביעת עברות פליליות ועונשים בקשר למעשים שנאסרו על פי החוק. בקשר לכך החוק מתנה הגשת תביעה פלילית או עיכוב הליכים על ידי היועץ המשפטי לממשלה בהסכמת יושב ראש הכנסת.
העבירות הקבועות בחוק אינן חלות על חברי הכנסת שהפרו את כללי ההתנהגות שהם חייבים בהם על פי החוק במשכן וברחבה. במקום זאת מסמיך החוק את ועדת הכנסת להורות על הרחקת חבר הכנסת מישיבותיה (למעט לצורך הצבעה) למשך פרק זמן של עד חודש.
הערות שוליים

↑  תיקוני החקיקה העיקריים בהקשר זה הם תיקון מס' 11 משנת 2004 ותיקון מס' 6 משנת 1995.
↑  ראו: הישיבה הארבעים ­וחמש של הכנסת השנייה, 22 בינואר 1952, באתר הכנסת.
שלט סימון של שטח חסינות הכנסת
גלי עטרי

| --- | --- |

גלי עטרי
 לידה:  29 בדצמבר 1953 (בת 71) ישראל רחובות, ישראל
 שם לידה:  אביגיל עטרי
 מוקד פעילות:  ישראל 
 תקופת הפעילות:  מ-1970
 עיסוק:  זמרת, שחקנית
 סוגה:  פופ, רוק
 שפה מועדפת:  עברית, אנגלית 
 חברת תקליטים:  פונוקול סי בי אס אן אם סי
 פרופיל ב-IMDb
 
גלי עטרי (נולדה ב-29 בדצמבר 1953) היא זמרת, מלחינה ושחקנית ישראלית, מהנשים הבולטות והמשפיעות בזמר העברי.
עטרי החלה בנעוריה בקריירת זמרה שנמשכת מזה חמישה עשורים, במהלכם ייצגה עטרי את ישראל בתחרויות בינלאומיות וזכתה עם להקת "חלב ודבש" באירוויזיון 1979. הצלחתה הביאה גם להשתתפותה בסרטי קולנוע ישראלים.
במהלך השנים עטרי הוציאה לאור למעלה מעשרה אלבומים, רובם הגיעו למעמד של אלבום זהב ופלטינה, עשרות שירים שלה היו ללהיטים גדולים כאשר רבים מהם מדברים על העצמה אישית ונשית, חלקם אף הגיעו למעמד של קלאסיקות ישראליות, ביניהם: ״אין לי ארץ אחרת״, "דרך ארוכה", ״הללויה״, ״מקיץ אל חלום״, "שמש אדומה", "מה שאת אוהבת" ועוד.
ביוגרפיה > הזכייה באירוויזיון

עוד בשנת 1979 חל מפנה בקריירה של עטרי, כאשר נבחרה לבצע את השיר "הללויה" (שמרית אור/קובי אשרת) יחד עם להקת "חלב ודבש", שהוקמה במיוחד לפסטיבל הזמר והפזמון. שנה קודם לכן, ב-1978, היה אמור השיר להיות מבוצע על ידי להקת הכל עובר חביבי, אך השיר לא התקבל לתחרות פסטיבל הזמר והפזמון של אותה שנה. ב-1979 התקבל השיר לתחרות אולם חברי הלהקה ויתרו עליו, לאחר שסולנית הלהקה שלומית אהרון קיבלה מכת חשמל באמצע חזרות, לפי גרסה אחת, או בשל מחלוקת בין חברי הלהקה לפי גרסה אחרת. לכן חיפשו יוצרי השיר מבצעים אחרים, והבחירה נפלה לבסוף על עטרי. משהוצע השיר לעטרי, נוצרה בעיה הואיל והשיר נכתב במקור לזמרת סולנית ולשלושה מלווים. אל עטרי צורפו שלושה זמרים מתחילים: יהודה תמיר, ראובן גבירץ ושמוליק בילו. הם קראו לעצמם "גלי עטרי ולהקת חלב ודבש". השיר זכה בפסטיבל ונבחר לייצג את ישראל באירוויזיון 1979 שנערך בבנייני האומה בירושלים בהנחיית ירדנה ארזי ודניאל פאר, לאחר ששנה קודם לכן זכה יזהר כהן בתחרות. ההצבעה הייתה צמודה ובסופה העניקה ספרד, שהייתה המדינה האחרונה בסדר ההצבעה, עשר נקודות לישראל, ואלה הביאו את הניצחון ל"הללויה" - זכייה שנייה ברציפות של ישראל באירוויזיון.
בעקבות הזכייה הוזמנו עטרי וחברי הלהקה לראיונות בתוכניות טלוויזיה ולהופעות ברחבי אירופה, בין היתר בשווייץ, בבריטניה, בגרמניה ובצרפת. "הללויה" תורגם לשפות שונות והסינגל שלו נמכר ברחבי אירופה ב-4.5 מיליון עותקים. הרביעייה אף הקליטה גרסאות בלועזית לשיר - באנגלית, צרפתית ואפילו ערבית. השיר הגיע למקום החמישי במצעד הבריטי, וחברי הלהקה השתתפו בתוכנית "Top of the Pops" לצד אלטון ג'ון ומייקל ג'קסון. לאור ההצלחה עטרי והלהקה (שהפכה מחד פעמית ללהקה של ממש) הקליטו באנגליה חמישה שירים חדשים, באנגלית, בגרמנית ובצרפתית. הם הופיעו בפני מלכת בריטניה ולצד אמנים מפורסמים כגון הבי ג'יז, בוני אם ואחרים. עטרי זכתה בתואר "זמרת השנה" במצעד הפזמונים העברי השנתי של רשת ג' לשנת תשל"ט (1979), והשיר "הללויה" זכה בתואר "שיר השנה". כמו כן, שימש השיר למתיחת אחד באפריל כאשר קול ישראל הודיע הודעה כוזבת לפיה השיר יהפוך להמנון החדש של ישראל במקום "התקווה" של נפתלי הרץ אימבר.
לאחר זכייתה בתואר שחקנית השנה על משחקה בסרט "הלהקה", נבחרה עטרי על ידי הבמאי אבי נשר לככב בסרט "דיזנגוף 99" באחד התפקידים הראשיים, לצדם של גידי גוב וענת עצמון. הסרט מספר על חבורת צעירים בתל אביב של שנות השבעים. הדמות שגילמה בסרט הייתה של מירי, חברתו של נתי (גידי גוב), מוזיקאית צעירה, מוכשרת וסקסית, אך עם זאת, אישה קשה ומניפולטיבית. עטרי עוררה סערה כאשר חשפה את החזה שלה בשתי סצנות אורגיה בסרט. עטרי טענה בזמנו שעקב סצנות אלו, לו היה בידה התקציב, הייתה רוכשת מכספה את כל העתקי הסרט ומשמידה אותם לבלי זכר, אולם עם הזמן שינתה את יחסה בנוגע לסצנות.
ביוגרפיה > שנות ה-90

ביולי 1991 יצא לאור "רק אתמול", אלבום האוסף הראשון של עטרי, שמכיל רבים מלהיטיה מכל התקופות. האלבום זכה להצלחה ונמכר בלמעלה מ-20,000 עותקים ("אלבום זהב").
בינואר 1992 יצא האלבום "ביום שאחרי", בו בלטו "חזקה מהרוח" (מילים: אסתר שמיר, לחן: קורין אלאל, עיבוד: אילן וירצברג וקורין אלאל), שהפך ללהיט גדול ודורג במקום השישי במצעד הפזמונים השנתי תשנ"ב של רשת ג', "ביום שאחרי" (מילים: אסתר שמיר, לחן: דריו מלכי), "ערמונים מהאש", "מה שיהיה" ו"בלוז חורפי". גם אלבום זה זכה להצלחה ונמכר בלמעלה מ-20,000 עותקים, ובשנה זו זכתה עטרי שוב בתואר "זמרת השנה" של רשת ג'. בסוף שנה זו השתתפה עטרי בפסטיגל עם השיר "אגדה" (מילים: לאה גולדברג, לחן: ארקדי דוכין, עיבוד: עובד אפרת) שהגיע למקום הרביעי, והשתתפה בקלטת וידאו השביעית מסדרת קלטות הילדים "שירים קטנים" עם עוזי חיטמן.
במרץ 1994 יצא לאור האלבום "סימנים". שבו בלט השיר "השיר שיביא לך אהבה" שכתבה והלחינה לאה שבת. עטרי הלחינה לראשונה חמישה שירים מהאלבום, בהם: שיר הנושא "סימנים" (למילים של יעל טבת) ,"אחריה" (למילים של אסתר שמיר), ו"מפני כל העולם". שירים נוספים מצליחים מהאלבום היו: "מתחת לפני השטח" (שכתב והלחין חיים ליפשיץ), וגרסת כיסוי לשיר "מלחמה משנה אנשים" מתוך המחזמר "איי לייק מייק". גם הפעם יצאה עטרי במסע הופעות לאחר הוצאת האלבום.
בשנת 1996, לאחר שאימצה את בתה היחידה לי, החלה עטרי להקליט את אלבומה התשיעי, "גלידה", שיצא לאור כעבור שנתיים, בינואר 1998. השירים הבולטים מתוכו הם "סיפור אהבה מסובך", "מאהב", "שיר הנישואין" והשיר הקצר "פני ילדה", שכתבה רחל שפירא על בתה של עטרי. האלבום שהופק מוזיקלית על ידי עדי רנרט לא זכה להצלחה מסחרית, על אף שאת שיריו כתבו פזמונאים מוכרים ומצליחים באותה תקופה כקובי אוז, אסתר שמיר, אפרים שמיר ושלום חנוך. באותה השנה הופיעה עטרי במופע "פעמוני היובל".
בשנים 1999–2001 שיחקה עטרי בסדרת הטלוויזיה הקומית בערוץ 2 "משפחת עזאני" בתפקיד נורית עזאני, אשתו של אהוד עזאני (ארנון צדוק). אחותה יונה עטרי שיחקה בסדרה את אמהּ, כרמלה.
ביוגרפיה > חיים אישיים

ב-1989 התחתנה עטרי עם החוקר הפרטי ואיש השב"כ לשעבר אודי הרשקוביץ. ב-1994 השניים התגרשו.
בשנת 1996 אימצה גלי את בתה לי.
מ-1999 היא בזוגיות עם המסעדן יורם ירזין. ב-2019, השניים נישאו בקפריסין.
עטרי מתגוררת במגדלי אקירוב בתל אביב.
דיסקוגרפיה > אלבומי סולו

"נסיך החלומות", 1978
"קח אותי הביתה", 1981
"ממריאה ברוח", 1984
"אמצע ספטמבר", 1986
"צעד אחד לפני הנהר", 1988
"בראשית", 1989
"ביום שאחרי", 1992
"סימנים", 1994
"גלידה", 1998
"חבק אותי לאט", 2003
"בין האש ובין המים", 2008
"אהבה למרחקים ארוכים", 2015
דיסקוגרפיה > עם "הלהקה"

"הלהקה", 1978
דיסקוגרפיה > עם "חלב ודבש"

"גלי עטרי וחלב ודבש", 1979
"חלב ודבש 2", 1980 (החלק בהשתתפותה של עטרי יצא לאחר פרישתה מהלהקה וללא אישורה)
דיסקוגרפיה > אוספים

"רק אתמול", 1991
"השירים שיביאו לכם אהבה", 2001
"אוסף להיטים", 2004
"המיטב" 2009 (אוסף כפול)
דיסקוגרפיה > מארזי תקליטורים

"קח אותי הביתה/ממריאה ברוח" (1998) (מכיל את האלבומים "קח אותי הביתה" ו"ממריאה ברוח")
"3 אלבומים" (2005) (מכיל את האלבומים "אמצע ספטמבר", "צעד אחד לפני הנהר" והאוסף "רק אתמול")
"מארז גלי עטרי סט מרובע" (2010) (מכיל את ארבעת האלבומים משנות ה-80 שיצאו במארזים הקודמים מסוף שנות ה-90 ותחילת ה-2000, "קח אותי הביתה", "ממריאה ברוח", "אמצע ספטמבר" ו-"צעד אחד לפני הנהר").
הערות שוליים

↑  בר זגה, גלי עטרי: "אני רואה את 'אין לי ארץ אחרת' בשלטים, במחאות, ואני מרגישה גאווה גדולה", במדור "פנאי פלוס" באתר ynet‏
↑  יובל אברמוביץ', למדתי ליהנות מהדרך ולאהוב את עצמי, באתר ישראל היום, 15 באוקטובר 2016
↑  נסיך החלומות, באתר "פזמונט"
↑  חזקה מהרוח | גלי עטרי, באתר כאן – תאגיד השידור הישראלי, 26 במרץ 2019
↑  שגיא בן נון‏, גלי עטרי ועדן בן זקן ישירו יחד את "הללויה" בחגיגות ה-70, באתר וואלה, 7 במרץ 2018
↑  בר זגה, דיוות: נונו, יאיר לפיד וכוכבי "קופה ראשית" בערב מחווה לדנה אינטרנשיונל, במדור "פנאי פלוס" באתר ynet‏, 28 באוגוסט 2022
↑   גלי עטרי עם להקת "שווים" - מהמרחקים, סרטון  באתר יוטיוב (אורך: 04:47)
↑  שגיא בן נון‏, "ארץ טרוף ונביאים": גלי עטרי מחדשת את להיטה המרגש, באתר וואלה, 11 בדצמבר 2023
↑  המצעד השבועי של מדיה פורסט, באתר מדיה פורסט, ‏24 בדצמבר 2023
↑   גלי עטרי - חמדה, סרטון  באתר יוטיוב (אורך: 03:42)
↑  המצעד השבועי של מדיה פורסט, באתר מדיה פורסט, יש לבחור בשבוע ה-24 של שנת 2024, ‏16 ביוני 2024
↑   ציוץ של ערן סוויסה ברשת החברתית אקס (טוויטר), 18 בפברואר 2019
| --- | --- |
בקרת זהויות :  NLI: 987007299091905171  BnF: cb166042387 (data)  GND: 1020768800  ISNI: 0000 0000 6815 615X  LCCN: nr97027203  MusicBrainz: d352aa74-3c8c-4a5c-9d17-63abe4149119  VIAF: 97331797   WorldCat (עם VIAF): 97331797 
גלי עטרי בערב התרמה בתל אביב, 13 באפריל 1981
גלי עטרי וחברי להקת "שווים" במהלך צילומי הקליפ לזכרן של נויה דן ז"ל ורות פרץ ז"ל, שתי צעירות עם מוגבלות, שנרצחו במהלך טבח שבעה באוקטובר
שחמט

ערך זה עוסק במשחק לוח. אם התכוונתם למשמעות אחרת, ראו .
.
מימין לשמאל ומרחוק לקרוב: רץ לבן, מלכה שחורה, מלך לבן, פרש וצריח שחורים ורגלי לבן
כלי השחמט מסודרים על הלוח
שחמט (מוכר גם בשמות הפחות נפוצים: משחק המלכים, נרדשיר, אישקוקה או אישקוקי) הוא משחק לוח אסטרטגי מופשט וענף ספורט המיועד לשני שחקנים. המשחק מקובל ברחבי העולם כתחביב וכספורט תחרותי כאחד.
אדם העוסק במשחק שחמט באופן מקצועי נקרא שחמטאי.
שחמט הוא אחד המשחקים השכיחים והמורכבים ביותר הקיימים בתרבות האנושית; ההערכות למספר המצבים החוקיים בשחמט נעות בין  10^{43} לבין  10^{47}.
מקור השם הוא בפרסית: "שאה מט", בתרגום חופשי: "המלך מת (נדהם)" או "מארב למלך". ניצחון במשחק מושג, כאשר אחד המלכים מאוים בשח על ידי אחד מכלי היריב, אינו יכול להכות את הכלי המאיים, לחסום את האיום על ידי כלי אחר או להימלט מהאיום לערוגה בה לא יהיה מאוים. למצב כזה קוראים "מט".
היסטוריה > המקורות של השחמט המודרני 1700–1200

משחק השחמט שוחק בכל ארצות אירופה. כתב יד ספרדי מפורסם מהמאה ה-13 העוסק בשחמט, שש-בש ומשחקי קובייה ידוע בשם Libro de los juegos (אנ'), שהוא החיבור האירופאי הקדום ביותר על שחמט, כמו גם המסמך העתיק ביותר על משחקי שולחן אירופיים. הכללים היו דומים ביסודו לאלה של השאתראנג' הערבי. ההבדלים היו בעיקר בשימוש בלוח משובץ במקום בלוח בצבע יחיד שבו השתמשו ערבים וההרגל לאפשר לחלק או לכל הרגלים לעשות צעד כפול ראשוני. באזורים מסוימים, המלכה, או המלך יכלו גם לבצע קפיצה ראשונית של שני ריבועים בתנאים מסוימים.
בסביבות שנת 1200 החלו חוקי משחק שונים להופיע באירופה הדרומית ובסביבות שנת 1475 נכנסו לשחמט כמה שינויים גדולים והפכו אותו למשחק המוכר כיום. לפי סברה אחת מקור החוקים החדשים הוא באיטליה ואילו לפי סברה אחרת בספרד. השינויים היו כדלקמן: הרגלים קיבלו אפשרות לדלג מעל ערוגה אחת במסעם הראשון ולהכות את רגלי היריב דרך הילוכו. גם הרצים והמלכות קיבלו את מאפייניהם המודרניים. החוקים החדשים התפשטו במהירות ברחבי אירופה המערבית והתקבעו סופית בראשית המאה ה-19.
כתבים על תאוריית השחמט החלו להופיע בסוף המאה ה-15. חיבור של מחבר בלתי ידוע על שחמט (אנ') משנת 1490, כלל בחלקו הראשון דיון בכמה פתיחות ובחלקו השני דיון בכ-30 סיומים. נמצא בספריית אוניברסיטת גטינגן. הספר El Libro dels jochs partiitis dels schachs en nombre de 100 נכתב על ידי פרנצ'סק ויסנט (אנ') בסגורבה (אנ') בשנת 1495, אך אף עותק של עבודה זו לא שרד. ה-Repetición de Amores y Arte de Ajedrez (חזרה על אהבה ואומנות משחק השחמט) מאת איש הכנסייה הספרדי לואיס רמירז דה לוסנה (אנ') פורסם בסלמנקה ב-1497. לוסנה ומאוחר יותר אמנים כגון פדרו דמיאנו הפורטוגזי, ג'ובאני לאונרדו די בונה האיטלקי, ג'וליו צ'זארה פולריו (אנ') וג'ואקינו גרקו, והבישוף הספרדי רוי לופס דה סגורה פיתחו אלמנטים של תאוריית הפתיחה והחלו לנתח סיומים פשוטים.
היסטוריה > התקופה הרומנטית 1700–1873

משחק האלמוות בין אנדרסן נגד קיזריצקי משנת 1851 הוא דוגמה יפה לסגנון בו שיחקו בתקופה זו.
במאה ה-18, מרכז חיי השחמט האירופי עבר מדרום אירופה למרכז היבשת ולצרפת. שני אמני השחמט הצרפתיים החשובים ביותר היו אנדרה דניקן פילידור, מוזיקאי במקצועו, שגילה את חשיבותם של הרגלים לאסטרטגיית השחמט, ומאוחר יותר לואי שארל דה לה בורדונה, שניצח בסדרת דו-קרבות מפורסמת את אלכסנדר מקדונל בשנת 1834. מרכזי פעילות השחמט בתקופה זו היו בתי קפה בערים המרכזיות באירופה כמו קפה דה לה רז'אנס בפריז ו-סימפסונס בסטרנד (אנ') בלונדון.
באותה תקופה, לתנועה האינטלקטואלית הרומנטית הייתה השפעה מרחיקת לכת על השחמט, כאשר אסתטיקה ויופי טקטי היו מוערכים יותר מאשר משחק שקול וזהיר ותכנון אסטרטגי. כתוצאה מכך, כמעט כל המשחקים נפתחו במסעי פתיחה שהובילו למשחק פתוח, וזה נחשב לא ספורטיבי לדחות הקרבות שהובילו למשחק טקטי כמו גמביט המלך וגמביט אוונס . פילוסופייה זו של השחמט ידועה בשם השחמט הרומנטי, וסגנון המשחק החד והטקטי הזה שלט בכיפה עד סוף המאה ה-19.
הכללים הנוגעים לפט הוגדרו סופית בתחילת המאה ה-19. גם המוסכמה שלפיה הלבן זז ראשון (בעבר לבן או שחור יכלו לזוז ראשון) נקבעה במאה ה-19. לבסוף, הכללים לגבי ההצרחה וההכאה דרך הילוכו נקבעו סופית - הגוון בכללים אלה נמשך באיטליה עד סוף המאה ה-19. מאז המאה ה-19, השינויים היחידים, כמו קביעת ההליך הנכון לתביעת תיקו על ידי חזרה על מסעים, היו טכניים באופיים.
ככל שהתקדמה המאה ה-19, ארגון השחמט התפתח במהירות. מועדוני שחמט רבים, ספרי שחמט ובטאוני שחמט הופיעו. היו משחקים בהתכתבות בין ערים; למשל מועדון השחמט של לונדון שיחק נגד מועדון השחמט של אדינבורו ב-1824. בעיות שחמט הפכו לחלק קבוע בעיתונים של המאה ה-19; ברנהרד הורביץ, יוסף קלינג וסם לויד חיברו כמה מהבעיות המשפיעות ביותר. בשנת 1843 פרסם טאסילו פון דר לאסה את ספר השחמט שלו ושל פול בילגר (Handbuch des Schachspiels), המדריך המקיף הראשון לתורת השחמט.
תחרות מקצועית בינלאומית בשחמט נערכה לראשונה בלונדון ב-1851, אורגנה על ידי הווארד סטונטון וניצח בה אדולף אנדרסן שסגנון ההתקפה המבריק והאנרגטי שלו היה אופייני לתקופה. כמו משחק האלמוות, ירוק-העד או משחק האופרה.
תובנה עמוקה יותר על טבעו של השחמט הגיעה עם פול מורפי האמריקאי, ילד פלא שחמט יוצא דופן. מורפי ניצח את כל המתחרים החשובים (חוץ מסטונטון, שסירב לשחק מולו), כולל אנדרסן במהלך קריירת השחמט הקצרה שלו בין 1857 ל-1863. הצלחתו של מורפי נבעה משילוב של התקפות מבריקות ואסטרטגיה איתנה; הוא ידע באופן אינטואיטיבי איך להכין התקפות.
היסטוריה > 1873–1945 ספורט חדש נולד

וילהלם שטייניץ יליד פראג הניח את היסודות לגישה המדעית למשחק, אמנות פירוק העמדה למרכיביה והכנת תוכניות נכונות. בנוסף להישגיו התאורטיים, ייסד שטייניץ מסורת חשובה: את הניצחון שלו על האמן הגרמני יוהנס צוקרטורט בתחרות שנערכה בשנת 1886 נהוג לראות כהתמודדות הראשונה לתואר אליפות העולם בשחמט. זכייה זו סימנה מעבר סגנוני ברמות הגבוהות ביותר של השחמט מסגנון התקפי וטקטי ששלט בעידן הרומנטי לסגנון אסטרטגי עמדתי יותר שהוכנס לעולם השחמט על ידי שטייניץ. שטייניץ איבד את הכתר שלו ב-1894 לשחקן צעיר בהרבה, המתמטיקאי הגרמני עמנואל לסקר, ששמר על התואר הזה במשך 27 שנים, הכהונה הארוכה ביותר של אלוף עולם עד כה.
לאחר סוף המאה ה-19, מספר תחרויות האמנים והמשחקים שנערכים מדי שנה גדל במהירות. האולימפיאדה הראשונה לשחמט נערכה בפריז ב-1924, ו-FIDE, איגוד השחמט העולמי, שמאגד איגודי שחמט לאומיים, שהוקם ב-20 ביולי באותה שנה, מגדיר מד כושר לשחקנים, מעניק תארים בינלאומיים ומסדיר כללים שונים למשחק תחרותי. נוסד בתחילה במטרה לארגן את האירוע הזה. יום הקמת האיגוד מהווה גם התאריך בו נחגג בכל שנה יום השחמט הבין-לאומי. ב-1927 הוקמה אליפות העולם בשחמט לנשים; הראשונה שהחזיקה בתואר הייתה האמנית הצ'כית-אנגלית ורה מנצ'יק.
גאון מקובה, חוסה ראול קפבלנקה, הידוע במיומנותו בשלב הסיום, זכה באליפות העולם מלסקר בשנת 1921. קפבלנקה היה בלתי מנוצח במשחקים תחרותיים במשך שמונה שנים, מ-1916 עד 1924. יורשו (1927) היה אלכסנדר אלכין הרוסי-צרפתי שמת בעודו אלוף העולם. אלכין הפסיד לזמן קצר את התואר לשחקן ההולנדי מקס אויבה ב-1935 והחזיר אותו שנתיים לאחר מכן.
בתקופה שבין שתי מלחמות העולם, התחוללה מהפכה בשחמט על ידי האסכולה התאורטית החדשה של מה שנקרא היפרמודרניזם כמו אהרון נימצוביץ' וריכרד רטי. הם דגלו בשליטה במרכז הלוח עם כלים מרוחקים ולא עם הרגלים, ובכך הזמינו את היריבים להשתלט על המרכז עם רגלים, שהפכו למושא התקפה. בין החידושים שזכו לפופולריות של ההיפר-מודרניסטים היה הפיאנקטו: התפתחות הרצים הרחק מהמרכז, ולא לכיוון המרכז, אל טורים ב' וז'.
היסטוריה > תחילת העידן של טכנולוגיית השחמט

תוכנות מחשב ששיחקו שחמט (שנודעו מאוחר יותר בתור מנועי שחמט) החלו להופיע בשנות ה-60. ב-1970 התקיימה תחרות מחשבי השחמט הגדולה הראשונה, אליפות צפון אמריקה בשחמט למחשבים, ואחריה ב-1974 אליפות העולם הראשונה בשחמט למחשבים. בסוף שנות ה-70, מחשבי שחמט ביתיים ייעודיים כגון צ'ס צלנגר הפכו לזמינים מסחרית, כמו גם תוכנות להפעלה במחשבים ביתיים. הרמה השחמטאית של מחשבי השחמט הייתה נמוכה   עד שנות ה-90.
מסדי הנתונים הראשונים של סיומי המשחק, שנתנו פתרון  מושלם לסיומים פשוטים יחסית כמו מלך וצריח מול מלך ורץ, הופיעו בסוף שנות ה-70. זה היה המבוא לבסיסי  הנתונים המלאים של שישה ושבעה כלים שהפכו זמינים בשנות ה-2000 וה-2010 בהתאמה.
מסד הנתונים המסחרי הראשון של השחמט, אוסף של משחקי שחמט הניתנים לחיפוש לפי מסעים ועמדה, וכן לפי שחקנים, הוצג על ידי חברת צ'ס בייס הגרמנית בשנת 1987.   למאגרי מידע המכילים מיליוני משחקי שחמט הייתה השפעה עמוקה מאז על תורת הפתיחה ועל תחומים אחרים בחקר השחמט.
שעוני שחמט דיגיטליים הומצאו בשנת 1973, אם כי הם לא הפכו לדבר שבשגרה עד שנות ה-90. שעונים דיגיטליים מאפשרים בקרות זמן הכוללות אופציות רבות של זמנים ,תוספת של שניות לכל מסע ועוד.
צְמִיחָה בתחום השחמט

שחמט מאורגן לילדים צעירים הפך לנפוץ. פיד"ה מקיימת אליפויות עולם לגילאים החל מגיל 8. התחרויות הגדולות ביותר, מבחינת מספר השחקנים, הן אלו המתקיימות לילדים, כאשר בשיא מחזיקה תחרות בה השתתפו 5577 שחקנים.
גם מספרם של  רבי האמנים ואנשי מקצוע אחרים בשחמט גדל בעידן המודרני. קנת' ריגן וגיא הוורת' ערכו מחקר שכלל השוואה של בחירת מסעים על ידי שחקנים ברמות שונות ומתקופות שונות עם ניתוח של מנועי שחמט חזקים. הם הגיעו למסקנה שהעלייה במספר רבי האמנים והעלייה במדי הכושר  של השחקנים המובילים משקפים עלייה בפועל ברמת המשחק הממוצע, במקום "אינפלציית דירוג" או "אינפלציית תארים".
החל משנת 1961 החלה להתקיים אולימפיאדת השחמט לעיוורים שבה נערכים משחקי שחמט מותאמים לעיוורים ולקויי ראייה. היא נערכת מדי ארבע שנים.
צְמִיחָה בתחום השחמט > ספורט השחמט

חרף העובדה ששחמט משחקים בדרך כלל בישיבה, באולמות ממוזגים, הוא נחשב לספורט והוועד האולימפי הבינלאומי הכיר בשחמט כענף ספורט. בשאלה איזה שרירים מפתח ספורט השחמט מקובל לענות, שהוא מפתח את שרירי המוח. שחמטאי מוציא כמויות גדולות של אנרגיה, כ-6,000 קלוריות ביום של תחרות שחמט. לחץ הדם של שחמטאי בתחרות גבוה ודומה ללחץ הדם של רץ מרתון ואפילו גבוה מלחץ הדם של שחקן טניס.
תחרויות שחמט, בדומה לתחרויות ספורט בענפים אחרים, מאורגנות בשיטת גביע או בשיטת ליגה או בשיטה מעורבת. יש תחרויות ליחידים או יחידות ויש תחרויות לקבוצות. לדברי בוריס גלפנד שחמט הוא ספורט, כי יש מנצח ויש מפסיד וצריך כושר גופני. מתמודדים עם לחץ גדול בכל משחק שיכול להימשך שבע שעות.
בתחרויות רשמיות יש שופטים, שהוסמכו לשפיטה בתחרויות. את כל התחרויות הבינלאומיות הרשמיות כמו גם את אליפות העולם בשחמט מנהל הארגון FIDE.
מושגים בסיסיים בשחמט

לוח השחמט מחולק ל-64 ערוגות ובו שמונה שורות הממוספרות מ-1 עד 8 ושמונה עמודות המסומנות באותיות א' עד ח', או A עד H (משמאל לימין, מנקודת מבטו של הלבן). הערוגות צבועות בצבעי שחור ולבן לסירוגין (או, בכלליות, צבע בהיר וצבע כהה) – כל ארבע הצלעות של ערוגה לבנה גובלות בערוגה שחורה, ולהפך. מניחים את הלוח כך שהערוגה הימנית ביותר בשורה הקרובה לכל שחקן היא לבנה.
מושגים בסיסיים בשחמט > סידור הכלים

על הלוח מניחים את הכלים: בכל ערוגה ניצב כלי אחד בלבד. בשורה הקרובה ביותר לכל שחקן, מניחים תחילה את הכלים:
2 צריחים על הערוגות החיצוניות ביותר מימין ומשמאל.
לאחר מכן 2 פרשים, אחד מימין ואחד משמאל.
לאחר מכן 2 רצים,
בשתי הערוגות המרכזיות שנותרו בשורה: מלכה – מלכה בטור ד', מלך בטור ה', כשהסימן הוא "מלכה בצבעה" – מלכה לבנה בערוגה לבנה ואילו השחורה בערוגה שחורה (ראו בתמונה).
בשורה השנייה בכל צד (שורות 2 ו-7) מניחים את הרגלים לכל רוחב השורה (על כל שמונה הערוגות).
מושגים בסיסיים בשחמט > מאפייני הכלים

| --- | --- |
: מלך – הכלי החשוב ביותר על הלוח. ביכולתו לנוע לכל כיוון (ישר או אלכסון) ערוגה אחת בכל כיוון, למעט "הצרחה" (ראו בהמשך). כאשר המלך נמצא במצב של "שח", כלומר במצב שבו היריב יוכל "להכותו" בתורו הבא, השחקן המאוים חייב לשנות מצב זה על ידי הזזת המלך, חסימת קו ההתקפה של הכלי המאיים, או על ידי הכאה של הכלי המאיים. על מנת לנצח במשחק, על השחקן להגיע למצב שבו יריבו לא יוכל למלט את מלכו מהשח, להכות את הכלי המאיים או לחסום את האיום על ידי כלי משלו. מצב זה נקרא "מט". למרות ערכו ככלי החשוב ביותר תנועת המלך מוגבלת יחסית. להבדיל מהכלים האחרים, לא ניתן להעריך את המלך בנקודות לשם החלפת כלים, משום שהמלך אינו כלי שאפשר לוותר עליו, אולם מבחינת ערכו במובן יחסי הכוחות ויכולותיו הטקטיות במשחק מעריכים אותו בכ־2.5 נקודות. שכן למלך יכולת התקפית בעלת טווח מוגבל (ערוגה אחת בכל כיוון). יכולת זו באה לידי ביטוי בעיקר בשלבים מתקדמים של המשחק, כאשר לא נותרו כלים רבים על הלוח. על אותה "סקאלה" מוערך הצריח ב-5 נקודות, הפרש בשלוש נקודות וכך גם הרץ. הערכת כוחו של המלך משמשת לניתוחים טקטיים, להערכת עמדות עם מלך חופשי או מלך סגור וכדומה.
: מלכה, בעבר נקראה וזיר – הכלי החזק ביותר על הלוח. יתרונה הוא בגמישות התנועה שלה, שכן היא יכולה לנוע בכל קו ישר (טור, שורה או אלכסון) בלי הגבלה על מספר הערוגות. נהוג להעריכה בכ-9 נקודות.
: צריח – הצריח יכול לנוע רק לאורך הטורים או השורות. הצריחים בדרך כלל יעילים יותר כאשר הם תומכים אחד בשני ופועלים כזוג. תפקיד מיוחד נועד לצריח בהגנת המלך במהלך המכונה הצרחה. נהוג להעריכו בכ-5 נקודות (נקרא גם: 'טורה').
: רץ – הרץ יכול לנוע רק באלכסונים. יעיל במיוחד במצבים פתוחים. הרץ הוא הכלי היחיד שמוגבל לצבע ערוגה אחד, ואינו יכול לעבור לצבע השני. שני הרצים הקיימים, מכסים ביחד את שני הצבעים של הלוח, ולכן במקרה שאבד רץ אחד, חלק מהשליטה על הלוח אבדה. נהוג להעריכו בכ-3 נקודות, אך עם התפתחות מנועי השחמט המודרניים הוכח ששוויו ברוב היחסי של העמדות מוערך ב-3.25 (נתון למחלוקת). כמו כן ישנו יתרון מזערי לשחקן שברשותו שני רצים כנגד פרש ורץ/שני פרשים.
: פרש – לפרש תנועה מיוחדת שמשלבת תנועה ישר ובאלכסון. לחלופין ניתן לתאר את תנועתו כאות 'ך' המסובבת בכיוונים שונים (ראו דיאגרמה). יתרונו הוא בכך שכלים אינם חוסמים את תנועתו, והוא יכול לדלג מעליהם. הפרש יעיל במיוחד במצבים סגורים ובביצוע "מזלג" (כלומר איום על מספר כלים בו זמנית). בכל מהלך הפרש יעבור לצבע ערוגה שונה. נהוג להעריכו בכ-3 נקודות ובמעט פחות מהרץ.
: רגלי – האחרון בהיררכיה והמוגבל ביותר בתנועתו (מכונה גם: 'חייל'). יכול לנוע רק ערוגה אחת בכל פעם ורק לכיוון אחד ("קדימה", ז"א, הכיוון הנגדי לצד הלוח בו הוא מתחיל). הרגלי אינו יכול להתקדם כאשר את הערוגה לפניו תופס כלי אחר. במהלכו הראשון של הרגלי, ורק במהלך זה, הוא יכול לנוע שתי ערוגות קדימה או ערוגה אחת בהתאם לרצון השחקן. אופן ההכאה של הרגלי מתבצע באופן שונה מאופן תנועתו הרגיל, על ידי מעבר ערוגה אחת באלכסון, אך ורק בכיוון התקדמותו. למרות היותו כלי חלש (בשל תנועתו המוגבלת), לרגלי יש יתרון אחד על פני שאר הכלים: אם הוא מגיע לשורה האחרונה של הלוח הוא מוחלף בכלי אחר (פרט למלך) באותו הצבע, על-פי בחירת השחקן (גם אם הכלי הנבחר טרם יצא מהמשחק). – מצב זה קרוי "הכתרה". נהוג להעריך את הרגלי בנקודה אחת (ביחס אליה מוערך ערכם של שאר הכלים). מהלך מיוחד של הרגלי הוא הכאה דרך הילוכו.
מושגים בסיסיים בשחמט > מאפייני הכלים > סיכום של תנועת כלי השחמט

לכל אחד מכלי השחמט יש את סגנון התנועה האופייני לו. בסכימה זו מצוינים ב-X המהלכים האפשריים של כל כלי. המהלכים אפשריים רק בתנאי ששום כלי של אותו צד לא נמצא במקום אליו נעים. אם יש כלי של הצד היריב במיקום אליו הכלי יכול להגיע, השחקן יכול להכות את הכלי של היריב. גם הימצאותם של כלים במסלול של הכלי בתנועה יכול למנוע את התנועה, פרט לתנועה של פרש.
כלי השחמט סטונטון

בשנת 1849 עוצבו על ידי נתנאל קוק כלי שחמט כמוצג בתמונה בצד שמאל. הווארד סטונטון פרסם את העיצוב החדש בטור שכתב בעיתון Illustrated London News. לכל סט כלים שנמכר צורפה חוברת שנכתבה על ידי סטונטון, והוא קיבל אחוזים מרווחי המכירות. העיצוב היה נאה והפך לפופולרי מאוד. כלי "סטונטון" הפכו לכלים התקניים שבהם משחקים עד היום בכל התחרויות הרשמיות.
לוח השחמט

מראה לוח השחמט מוסכם וקבוע, אולם יתר תכונותיו משתנים לפי צרכים ורצונות שונים. יש מערכות שחמט שייצורן זול במיוחד הכוללות כלים מפלסטיק חלול ולוח קרטון מודפס. בנוסף לעלות הנמוכה, מערך כזה נוח לנשיאה ולשם כך גם נוהגים לקפל את לוח הקרטון, קיפול כפול. במערכות אחרות הלוח מתקפל לשניים ויוצר קופסה בה יכולים לשאת את הכלים. החומר השכיח הוא עץ, אך יש גם לוחות מחומרים פחות שכיחים, אבן, מתכת, פלסטיק קשיח, עצם (שנהב) ועוד.
לעיתים קרובות לוח השחמט מעוצב כך שיוכל לשמש למשחקים נוספים, שש בש, דמקה טחנה ועוד. יש מערכות שחמט, שנועדו לנסיעות ברכבת או במכונית, לכן, לשמירת יציבות הכלים על הלוח, משתמשים בלוח מגנטי או לוח מחורר בכל משבצת וכלים בעל בליטה בתחתיתם, בליטה שאמורים לתקוע בחור של המשבצת.
לוח השחמט > וריאציות

וריאציות השחמט הם משחקים המבוססים על שחמט אך יש בהם שינויים שנועדו להפוך אותו למעניין יותר. רוב הווריאציות מבוססות על האלמנטים הבאים (או שילוב שלהם):
שינוי בגודל או בצורת הלוח
שימוש בכלים מיוחדים בעלי חוקים שונים
שינוי בחוקי המשחק הרגילים (כגון הכאה, יכולת השתלת כלים, מטרת המשחק וכולי).
ישנן אלפי וריאציות למשחק השחמט. גם משחקים שקדמו למשחק השחמט, כגון צ'טורנגה, נחשבים בימינו לווריאציות שחמט.